
La plantojf 
niaj fratinoj 


Joao Jose Santos 

teksto kaj fotoj 


En la 1-a de aŭgusto 2010, la 
urbodomo de Alkoŝeto^ malfermis sian 


noblan salonon al la prezento de 
portugallingva libro: La plantoj, niaj 
fratinoj (portugale: As plantas, nossas 
irmas). Ĝia aŭtoro estas la esperantisto 
Miguel Boieiro. 


La libro estas belega. La bindo dura 
kaj rezistiva, presita en duonbrila kuŝe- 
papero adekvata al la belegaj bildoj de 
plantoj, kiuj riĉigas la libron. La libro 
prezentas 92 diversajn plantojn, ekzistantaj en la portugalia flaŭro. 
Sub la ĝenerala nomo "plantoj", aperas arboj, arbustoj, floroj, ktp. 
Ĉiu planto okupas ĝuste du paĝojn, la paran kaj neparan, tiel ke 
malfermante la libron oni samtempe vidas la tutan artikolon de iu 
planto. En la para (do maldekstra) paĝo aperas bildo, ofte skema, 
de la pritraktata planto, en la nepara (do dekstra) paĝo aperas foto 
de la planto. Boieiro ne perdas tempon kun rokokaj ornamoj. Lia 
stilo estas rekta, simpla, gracia, imitanta la plantojn, kiujn li 
pritraktas. Ofte li aludas al historiaĵo, priskribas la planton, 
preksribas sanigan recepton, montras gastronomian aplikon, laŭ 
flua maniero, kvazaŭ li agrable parolus kun la leganto. 


En la komenco de la Prefaco, verkita de Carlos Campos Ventura, 
direktoro de Instituto Hipokrato de Instruado kaj Scienco 
(www.institutohipocrates.pt), oni povas legi: 

Dum sia vivo, Miguel Boieiro ĉiam strebis en diversaj agadoj, 
atingante responsajn kaj elstarajn postenojn. lo ligas tiujn 
diversajn agadojn: la servo al la komunumoj, kio envolvis lin en 
laboroj celantaj la plibonigon de la Homaro kaj de la Homa Estulo. 
Dum 19 jaroj 11 estis prezidanto de la Urbodomo de Alkoŝeto (1983- 
2001), tuj poste li estiĝis skabeno, kaj ekde 2005 ĝis nun li estas 
prezidanto de ĝia Municipa Asembieo. Tian postenon li jam havis 
antaŭe en la Urbodomo de Sejŝalo^, de 1980 ĝis 1982. 


Li estas entuziasmulo pri Esperanto, la lingvo de la universala 
kompreno. Esperanto ĉiam kaptis la simpation de manlaboristaj 
organizoj, anarkismo-sindikalistaj, internaciistaj kaj politike 
maldekstraj. Aliflanke ankaŭ la naturisma movado ĉiam simpatiis al 
esperanto. Miguel Boieiro, ekde 2002 partoprenas en naciaj kaj 
internaciaj renkontiĝoj de Esperanto, starigas esperanto- 
lernogrupojn, instruas, lernas... 

Kiel vidite, Boieiro ne kaŝas esperanton, sed li ankaŭ ne svingas 
neadekvate ĝian flagon. Esperanto aperas en la Prefaco de ĉi tiu 
libro, laŭ natura maniero, ĉar ĝi ankaŭ apartenas al la vivo de la 
aŭtoro. Se ĉiu esperantisto uzus normale esperanton en sia vivo, 
nia lingvo jam estus enradikiĝinta en la socio. 

La traduko de La plantoj, niaj fratinoj en esperanton riĉigus nian 
lingvon kaj bibliografion. En Portugalio ekzistas esperantistoj kun 
fakaj scioj pri plantonomoj. Ili povus helpi la aŭtoron en la traduko. 

★ 



La aspekto de la tuta libro estas ĉi tia 



Miguel Boieiro dediĉas ekzempleron 
al sia amiko Joao Jose Santos. 



Plena salono 



Boieiro kaj Santos interparolas. 


1 Alkoŝeto (portugale Alcochete): eta kaj ĉarma urbo en la maldekstra flanko de la rivero Taĵo, do en la suda flanko. 
Ĝi situas proksime de Lisbono. La portugalaj esperantistoj jam dufoje faris sian nacian renkontiĝon en Alkoŝeto. 

2 Sejŝalo (portugale Seixal): urbo proksima de Alkoŝeto. 

Patriotismo mi nomas ia servadon al la bono 
de ĉiuj miaj samhejmanoj, kian ajn devenon, 
lingvon, religion aŭ socian rolon ili havas. La 
servadon speciale al la interesoj de unu gento 
aŭ la malamon kontraŭ alihejmuloj mi neniam 
devas nomi patriotismo. Mi konscias, ke 
profunda amo al sia patrujo kaj al sia hejmo 
estas afero tute natura kaj komuna al ĉiuj 
homoj, kaj nur nenormalaj eksteraj 
cirkonstancoj povas paralizi tiun tute naturan 
senton. 

Ludoviko Lazaro Zamenhof 
en Deklaracio pri homaranismo (1913) 


Prologo 

Kelkaj esperantistoj pretendas, ke deca 
esperantisto ne devas ami sian patrion, sian 
landon, sed nur la tutan mondon, ĉar laŭ ili, 
patriamo dividas la homaron enkondukante 
ksenofobion. 

Celas ĉi tiu artikolo montri, ke patriamo: 

1 . ne estas ksenofobio; 

2. ne kondukas al ksenofobio; 

3 . estas kontraŭa al ksenofobio; 

4 . kondukas la homon al la universala amo al 
ĉiuj homoj kaj popoloj; 

5 . estas natura sento; 

6 . estas necesa al la identiĝo de ĉiu homo. 

Tamen, kara leganto, plaĉas al mi ĉi tion 
montri per maniero pli leĝera ol fasko da 
argumentoj. 


Ho!, ia maifaciia vivo de bebo! 

Ĉu li ploras, ĉar li vidas, ke la patro alvenas 
hejmen tre laca kaj plena je nesolveblaj 
problemoj? Ĉu li ploras, ĉar al la patrino 
ankoraŭ doloras pro la akuŝo? Ne, tute ne. Li 
ploras por peti komforton, ĉar iu vestaĵo tiklas 
lin. Li ploras por sin savi, ĉar li sin vidis en 
stranga pozicio post falo. Li ploras por nutrado, 
ĉar li volas pluvivi... 


Bebo centrigas sian tutan atenton en si 
mem. Li amas, sed ne pro altruisma teniĝo. Li 
kaptas la amon de la aliaj, ĉar li mem bezonas 
amon. La principo de bezono regas lin. Ivano 
amas sin mem. 

Tre rapide - oni povas diri "fulmrapide" - li 
lernas la plej bazajn regulojn de la interhoma 
rilato. Li ridetas por ke oni ridetu al li. Li amas 
ĉar li bezonas amon. Li lernas doni al la frato, 
ĉar li bezonas, ke la frato donu al li. Ivano 
iernis negoci. Intertempe, tiu bebo enmetis 
en sian mondon la patrinon, la patron, la 
gefratojn, la geavojn kaj ĝenerale la homojn, 
kiujn li kontaktas, kvazaŭ li estus alpropriginta 
al si sian konatan mondon. Ivano piu amas 
sin, sed nun ii, kiei estuio, estas muite pii 
granda, ĉar en ii ne piu vivas nur ii mem, 
sed iia mondo, kiun ii amas, ĉar iia mondo 
estas ii kaj ia ekstera mondo, kiu havas 
perceptan kaj sentan reprezenton ene de 
ii. 


Racia animaio 

Ivano estas nun knabeto. Li perfekte regas 
sian etnan lingvon, kiu estas por li la "normala 
lingvo". Ĉiuj aliaj lingvoj montriĝas strangaj 
por li. Lia mondo estas la "normala", kaj ĉio kio 
distiĝas de tiu mondo ŝajnas al Ivano malbela, 
stranga, nenormala kaj kelkfoje eĉ mal- 
normala. La naturo estas plenscia. Ĝi protektas 
Ivanon kontraŭ dispersoniĝo, kontraŭ dis- 
etniĝo, kio estus finfine la elimino de la estulo, 
lia morto kultura kaj eble fizika. La^ patrino 
Naturo estas saĝa kaj ĝi donas ĉion. ĉi donas 
eĉ laŭŝajne kontraŭajn lecionojn, kiuj ne sin 
maligas, sed sin kompletigas. 

Ĉiuj kolegoj de Ivano estas blankuloj, kiel li 
mem. Kelkaj estas bluokulaj, aliaj brunokulaj, 
aliaj verdokulaj kaj aliaj nigrokulaj. Kelkaj el la 
kolegoj havas haŭton pli helan ol aliaj. 

Ivano jam estis vidinta per la televido kaj 
surstrate, ke kelkaj homoj havas nigran 
haŭton, sed li neniam estis pensinta pri la 
afero, kaj li neniam estis koninta homon kun 

tiel kolora haŭto. Do la afero ne tuŝis lin. Tiu 
afero apenaŭ apartenis al lia mondo. 

Aperas nova kolego en la klaso. Li estas 
Marko. La nova kolego havas tre malhelan 
haŭton. Neniu volis ludi kun Marko, en la unua 
tago. lom post iom ĉiuj vidas, ke Marko lernas 
tiel bone kiel la aliaj, kaj ke 11 estas ĝentila 
knabo, kun virtoj kaj malvirtoj similaj al la aliaj 
geknaboj. La instruisto helpas la patrinon 
Naturo. Naturo jam estis instruanta ĉiujn, ke 
haŭtokoloro havas nenian signifon, sed la 
finfinan lecionon donas la instruisto, kiu saĝe 
montras en la praktiko, ke la eksteraj 
diferencoj nepre ne montras karakterajn 
diferencojn. 

Ivano lernas do, ke aliaj homoj, malsamaj 
al li mem en eksteraĵoj, finfine estas egalaj al 
li. Jes, ankaŭ Marko terure malsatas antaŭ la 
tagmanĝo. Ankaŭ li enpasiiĝis al knabino, kaj 
ankaŭ li havas patrinon, kiu ameme lin prenas 
en la fino de la lernotago. 


Ni, la plej bona popolo 

Ivano amas historion, precipe la historion de 
sia lando. Tiaj bataloj kaj reĝoj, tiaj agoj 
memoferaj por la patrio, la heroaj ekzemploj, 
bolas en lia kapo. Li fieras, ke ankaŭ li estas 
ido de tiel enorma gento. 

En la estulo Ivano ne plu estas nur li mem, 
liaj familianoj kaj amikoj, lia domo kaj la 
lernejo. Nun lia identeco akaparas ĉiujn liajn 
landanojn, ne nur la nunajn, sed ĉiujn, kiuj 
jam vivis. En si mem estas la folkloro de lia 
popolo, la monumentoj, la historio kaj... jen la 
verkistoj kiuj evoluigis tiel bele sian lingvon al 
altgrada nivelo de abstrakto kaj raveco. 

Ivano estas nun vera patriamanto. Lia koro 
flamas, kiam lia futbala selektitaro ludas, kaj li 
ĉiam trovas ekskuzojn, kiam ĝi malvenkas. 


La bebo estas nun studento 

En la ^ fakultato, Ivano konas belan 
knabinon. Ĉu eblus, ke ŝi estus malbela? Tute 
ne. Mi ne difektus mian propran inventitan 
rakonton. La princinoj ĉiam devas esti belaj; 
nur la princoj rajtas esti malbelaj. Nu, estis mi 
diranta, ke Ivano ekkonas belan koleginon en 
la fakultato. Ho, ŝi ne estis lia samlandano. Ŝia 
lando estis ĝuste tiu, kontraŭ kiu la prapatroj 
de Ivano kontraŭbatalis. Ili parolas multe, ho 
jes! Ĉiu el ili rakontas la historion de sia lando 
laŭ sia maniero, kaj ili ofte ekdisputetas. 
Tamen, ili ekkomprenas ion tre valoran. Ĉiu el 
ili komprenas nun, ke la aliulo amas sian 
landon sammaniere. Tio estas natura. Ne 
sencus, ke homo pensus, ke la alia ne amas 
sian patrinon. Finfine, ĉiuj homoj estas egalaj, 
pensis Ivano. Ĉiuj amas siajn familianojn. 



Ciu homo estas galaksio evoluanta el kerno eksteren 
por la kompreno de sia universo vastiĝanta pli kaj pli. 


amikojn, sian landon, siajn kutimojn kaj 
morojn. Do, kial oni ne respektu tion ĉe la aliaj 
homoj? Nur tiel, ni povas postuli, ke oni 
respektu nin mem kaj niajn sentojn. 

La patriamo de Ivano ne finiĝis, neniam 
finiĝis, neniam finiĝos. Ĝi tutmondiĝis en 
universalan komprenon, kiu ampleksigis lian 
koron ĝis la grandeco de nia planedo. 

Oni ja ne povas ami la aliajn homojn, se oni 
ne amas sin mem. Oni ne povas ami la aliajn 
landojn, se oni ne amas la sian. 


* * * 


Epilogo 

Leĝere la afero estis prezentata, sed facile 
oni komprenas, ke ĉiu el ni evoluas en spiralo, 
amante unue sin mem, kaj iom post iom oni 
konkeras la mondon per kompreno kiu 
kondukas la homon al sentoj kiuj 
universaliĝas. Tio estas la spirala evoluo de la 
memamo al la universala amo. 

Kompreneble, la advokatoj de la komplikigo 
relativigos ĉion, dirante ke ne nur tiu teorio 
ekzistas. Tiam ili renversas la plej bonajn 
sentojn, kraĉante sur ilin, nomante patriamon 
ŝovinismo, ne komprenante ke la patriamo 
estas ĝuste la forto kapabla konstrui la 
universalan amon. Malamo nur povas konstrui 
malamon, kaj neamo nur neamon. 

Tamen, ne por tiuj skribas ĉi tiu redaktisto. 

★ 

^ M 


Mesaĝo 

de Fernando Pesoo 


Joao Jose Santos 

trad. el la portugala 


TRIA PARTO - 3: LA TEMPOJ - 2-A: ŜTORMO 

En marabismo, kio kuŝas sin levante? 

Portugali', ni, I' estopovo. 

Kia moviĝo el la fundo nin eklevas? 

La dezir' al la volopovo. 

Kaj kuŝas la mister', ke 1' nokto estas splendo... 
Subite, kie roras vento, 
la fulmo, la lumturo de Di', spire brilas, 
kaj la tenebra maro tondras. 


TRIA PARTO - 3: LA TEMPOJ - 3-A: KALMO 

Kiun marbordon la ondoj 
kantas, kiu netroveblas 
eĉ per mil navoj sur maro? 

Kion altrovas la ondoj 
kaj neniam ekaperas? 

El kie venas ĉi-sono 
de la alplaĝanta maro? 

Fora insul' kaj proksima, 

Kiu en otoj persistas, 
por la vido ne ekzistas. 

Kiu nav', ŝipar' aŭ floto 
povas vojon trovi plaĝen 
kie la maro insistas, 
se ĉe la maro ĝi solas? 

Ĉu estas en spaco ŝiroj 
por vido al flank' alia? 

Kaj se ŝir' estos trovita, 
ĉu kaŝa insul' aperos 
ĉi tie kie sargasas? 

Ĉu la fortuna land', kiu 
gardas 1' ekzilitan Reĝon 
en sia vivo sorĉita? 


TRIA PARTO - 3: LA TEMPOJ - 4-A: FRUMATENO 

La monstro, kiu kuŝas en marfino, 
el la tenebroj venis traserĉante 
la frumatenon de la nova tago, 
de la tag' nova, kiu ne finiĝas. 

Li diris: "Kiu dormas memorante, 
ke li malkovris jam la Duan Mondon, 
sen la dezir' la Trian malvuali?" 

Pro lia turno, en tenebro, 1' sono 
la dormon mavas, tristas la sonĝado; 
turne foriĝis la monstro serveca, 
kiu sinjoron sian venis preni 
kaj ĉi tie sinjoron sian voki. 

Li venis voki al Tiu dormanta, 
al iama Sinjoro de la Maro. 

★ 

REKVIEMO 

En septembro regas temo: 
Folifala rekviemo 
Pri somero, varmo, suno, 
Pri knabaĝo, mia juno. 
Rekviemo folifale 
Proksimigas min fatale 
Al neĝeroj, al decembro, 

Al minora blanka tembro. 


TA P ETO 

Septembro per flavaj folioj tapetas 
Jen grizan asfalton, jen nigron de ter'. 
Sed vento konstante petolon ripetas: 
L' tapeton forpelas al blua aer'. 



C E PO 

Dum la infaneco, mi opiniis 

ke la cepo surmetas ĉemizojn de aĝo 

unu sur la alian. 

Mi opiniis, ke ĝi neniam demetas 
malnovajn ĉemizojn, 
sed nur surmetas novajn. 

Mi opiniis, ke ĝi varmigas pli kaj pli 
ĝian verdan koron de juneco. 

Nun mi scias, ke mi malpravis. 

Nun mi scias, ke la cepo kreskas 
de ene eksteren. 

Ĝia juneco maljuniĝas, 

maldikiĝas pli kaj pli 

envolvante ĝin kvazaŭ en pluvmantelon, 

dum ĝia maljuneco elkreskas freŝverda 

el ĝia verda koro. * 

* Pri maljuniĝo legu ankaŭ la poemon La homa 
vintro, de Joao Jose Santos, en LK-10, p.9. 



Joao Jose Santos 


PEGAZO ^ 

Lacigis la montaron la flugoj de 1' agloj, 
en akvo verdis 1' arboj viziopoetaj 
fortike svagaj... estis profetoj de 1' lagoj. 
Kuradis la ĉevalo, flugila... vagema... 

Jam brilis ĉe fortviglaj pitiaj flugiloj 
la rev' kreiva... la estonteco de 1' nuno... 
la rev' pandora kaj la vidmediumeco. 
Trotadis la ĉevalo, pacblanka... vagema... 


Enhavis ĝi en kor' la veluran liberon, 
ĉe flugo la sopiro estiĝi eterna. 

Flugadis la ĉevalo, leĝera... vagema... 

Ĝi serĉis transon... la revon, eĉ pli reala 
ol sensacioj, la flugil' de 1' poezio! 

Pensadis la ĉevalo, ankoraŭ... vagema... 

★ 

1 Aleksandraj versoj. En ĉi tiu poemo, oni uzis la metrikon 2-4-6-9-12 por krei pli longan ritmon ol se ĝi estus 2-4-6- 
8-10-12. Tiu ritmo pli alĝustiĝas al la lanta trotado de ĉevalo, aŭ al la lanta ritmo de aglaj flugiloj. 

Ĉi tiu poemo estas unu el la 50 aperontaj en la poemverko Nek Titano Nek Apolo, kiu estas dulingva verko, esperanta 
kaj portugala. 

Gerrit Berveling 

trad. el la Latina 



JosefRumler (1922-1999) 

estis Ĉeĥo. Li labohs kiel poeto, 
redaktoro ĉe eldonejo kaj literatura 
kritikisto. Aperis de li pluraj poemaroj 
Ĉeĥe, ankaŭ en Esperanto. Plej fama 
estas internacie lia Lasta Ĉevalo (Fonto 
1992). Li sporade verkis eĉ Latine. 



Elegio Praga^ 


de Josef Rumler 


Al Jaroslav Selfert 


En ĉi lando - maro prae - kiun tempo dorlotis 
kaj homo (tial ĝi ŝanĝiĝis en ĝardenon) 
ankras la kastelŝipo en la centro 
firme ligita je la ŝnuro de I' historio 
kiel fiera besto sfinkso dresita. 

Jen kunkreskaĵo de kulturoj eminenta 
sube la urbo la rivero la fumo - kaj ni. 

Ni plebo Ni rustika pajlo Ni desube 
de ĉie ni kun-kuras kun-sturmas 
en ĉi urbon kiu kiel ĉiu urbo 
estas kunfluejo ve! samkiel kloako. 

Luno iras kun Macha superurbe 
agordante instrumentojn por geamantoj 

Prago Vi dolĉa Ĉu dolĉa? Male amara ... 

Vi urbo de niaj infanaĝaj amhistorioj 
dumlernejaj - unue - nur provade 
nur tiel - tio estas ĝisfine 
kiam en la vivo mispaŝo ne validas 

En ĉi urbo vivas pli olda kamarado 
Birdo Poeto Siamomente kantas 
Fojfoje flugilon laman eĉ movas 


^ Tiun ĉi poemon tradukis Gerrit Berveling ei ia Latina; Josef Rumler mem faris sian propran tradukon en Esperanto. 
Baidaŭ aperos - paraieie en la Latina kaj en Esperanto - ĉe eidonejo Fonto, Renovigitaĵ biidoj de ia kampara vivado en 
Ĉeĥio. La originalon verkls Rumler Ĉeĥe: la dulingvan tradukon faris la poeto mem. Editoris Gerrit Berveling. (GB) 

Kiam super Zizkov ia sundisko leviĝas 
salutas la birdo la neston de sia unua plumo 
Kaj sekvas la tago - tiu arkaĵo baroka 
ĉe kies fino forglitas la ruĝa disko 
jen post Ladronka - apude al la loĝejo 
de nia emerita rezistema poeto 
Kaj vesperiĝas Baldaŭ jam surĉiele 
por paŝti sin la stelo-kokinoj alvenas 

Prago amara urbo vi de tiom multe 
da turoj da pontoj da sanktuloj dubindaj: 
kion ni scias vere pri ili kion pri ni mem 
ni formiketoj subkastela profanula vulgaro 

Vi urbo kiel vi fartas? - per turpintoj 
tiklante la dolĉetan ĉielon de I' patrujo 
ĉielon ĉi falsan kiun pendigis super vi 
la fatala misfortuno de nia eteco 

Luno de Macha silentas superurbe ... 

Tiel diru do, diru do vi Prago acerba 
kial tiom da amo ve! disfloras ĉe ni 
el tomboj kial tomboj vivas pro tiu amo? 

Kial la homo dumvive foje fariĝas tombo... 

Tamen ĉu ĉielon vere ni sopiras? Sinjoro... 
Inferon prefere anstataŭ pacigilo 
Kun la Diablo kunligite bruegadi 
prefere ol sensonaj ruĝiĝi kune kun anĝeloj 

Prago acerba, ho vi urbo flegma apatia 
Etose tamen nur en tio speciala: 

Kiomo jam hodiaŭ da poeta gento 
en ĉi spacoj da lingvo viapavime resonanta 
sian ĉaron ektiras? Tiel estas en nia fatalo 
decidite ĉi tie viasine vivadi kaj morti 

Eĉ vegetaĉi - vi putino el ŝtonoj... 


★ 



Prago (el Vikipedio) 


La Karavelo 22 


9 


septembro 2010 











i ^ i’i11 iVI ii 












Kafujo kal kaldrono 


Kafopreparado 

Kafo estis preparata per akvo boligita en kaldrono 
sur la hejtilo. En la kafujo pendis kafosaketo kudrita 
je ringo alĝustigata al la kafujo. La sako estis fahta 
el kotona trikaĵo. Ju pli malnova estis la saketo, des 
pli bone la gusto de la kafo estis konservata. Oni 
rajtis nur elĵeti la kafrekrementojn, nepre ne lavi la 
saketon. Oni prenis du kulerojn da kafograjnoj el la 
kafoskatolo, metis ilin 


en la funelon de la 
kafomuelilo, pinĉis ĉi 
tiun inter la genuoj kaj 
muelis ilin turnante la 
krankon. Unue oni ĵetis 
manplenon da cikorio el 
alia ujo en la kafosaketon kaj aldonis la muelitajn kafograjnojn. 
Nun oni surverŝis iom da bolanta akvo por ŝveligi la muelaĵon kaj 
post iom da tempo oni plenigis la saketon per akvo. Kiam ĝi 
malpleniĝis, oni povis aldoni pli da akvo, ĝis la kafujo estis plena. 
Ĉe iuj kafujoj necesis atenti, ke la kafo ne superfluu tra la 
verŝotubo. 


Kiam la ligno plene brulis, oni ĵetis ŝovelon da karbo sur ĝin kaj 
tuj rekovris la truon per la kaldrono. Intertempe la kafujo estis 
malplenigata en la lavujon de la kuirejo. La kafsaketo estis 
malplenigata en la karbujon. La kafrekremento estis kunbruligota. 


Kafmuelilo 



Dormorobo 

Longa robo farita el blanka flanelo, kun longaj manikoj. 

Vintre ĝi tenis nin agrable varmaj. Ni suprentiris la genuojn por iĝi agrable varma 
buleto. (La bildo montras fraton Liven sur stacio de Kalvaria Vojo pentrita de nia patro 
Jan De Cooman) 

La plej junaj filoj, ankoraŭ ne vestitaj en la dormoĉambro, rajtis iom plu ripozi en la 
fotelo, varmtenante siajn suprentiritajn genuojn sub la dormorobo kaj atendante sian 
lavovicon post la manĝo. La plej aĝaj ja devis iri lernejen. Kontrolataj kaj helpataj de 
panjo, ili povis sin vesti en la kuirejo. Siajn vestojn ili jam je la antaŭa vespero estis 
metintaj sur seĝon anstataŭigante ilin per longa dormorobo. 

Nia lavejo 

Sur breto troviĝis kartona skatolo kun 
"Sunlighf-sapobrikoj apud granda paper- 
sako kun sodo, botelo da hipokloritakvo kaj 
saketo da bluigilo apud aliaj iloj por la 
lavado. Sub ĝi, je la hokaro pendis raspilo 
por la sapo apud granda malmola broso por 
la maldelikataj kaj mola por la delikataj 
lavotaĵoj. Flanke de la pumpilo troviĝis ujeto 
kun briko da "Palmolive" por lavi nian 
vizaĝon kaj briko da "Sunlight" por niaj 
manoj, kiam ili estis tre malpuraj. La granda 
pumpilo disponigis pluvakvon el la dekmillitra 
cisterno, kiun mi vidis nur unu fojon 
malplena. Ĝi estis pumpilo kun granda 
flukvanto: kvar ektiroj havigis duonan sitelon 
da akvo. La muroj estis kovritaj de blankaj 
kaj bluaj kaheletoj ĝis la bluŝtona lavkuvo. 



Apud la pumpilo pendis la mantuko kun, i- . - 

super ĝi, spegulo, en kiu mankis angulo. Sub - 

ĝi estis kombilujo kun fera kombilo por la hirtaj hararoj de la knaboj. Paĉjo kaj panjo havis 
ostan kombilon, sed tiu de paĉjo malhavis kelkajn dentojn, kiuj - laŭ aserto de panjo - 
derompiĝis alkroĉiĝinte en lia barbo. Malsupren venintaj senŝuaj, nur en ŝtrumpoj, ni rapide 
surmetis niajn ŝuojn, ĉar la ŝtona planko estis malvarma. 


La granduloj havis altajn ŝuojn, ĉar oni tiutempe asertis, ke ĉi tiuj estis pli taŭgaj por elformi la 
piedojn. Pleje ĝenis la malfacile nodeblaj laĉoj, por kiuj ni devis atendi helpon de panjo. 
Laŭvice ni iris en la lavejon por lavi nin ĉe kandellumo. Tie ni disponis komfortan bluŝtonan 
lavkuvon. Ni malsekigis angulon de la maldelikata kotona mantuko kaj ekfrotis sur brikon da 
"Cadum"- aŭ "Palmolive"-sapo por iom ŝaŭmigi ĝin kaj per ĝi froti nian vizaĝon, evitante la 
okulojn, ĉar la sapo tre pikus ilin. Ni ankoraŭfoje tiris la levilon de la pumpilo por akvumi 
angulon de la mantuko por viŝi nian vizaĝon per ĝi. Per la alia angulo ni sekfrotis ĝin. El la 
kombilujo ni prenis la feran kombilon por traplugi niajn sovaĝajn hararojn. 
Super ĝi pendis spegulo, kiu jam de kelkaj jaroj malhavis angulon. Ni ekhgardis nian hararon 
kaj tuj rapidis al la malgranda kuirejo, ĉar ni malsatis kaj cetere ne restis sufiĉe da tempo por 
malrapidi. 


La matenmanĝo 

Ĉiu havis sian fiksitan lokon ĉe la longa 
tablo, kiu staris en angulo de la malgranda 
kuirejo. Fiksita je la muro estis longa ligna 
benko. Tio evitis ŝovadon de seĝoj. Meze de 
la tablo tronis la kafujo, el kiu supreniris 
agrabla aromo ankoraŭ iom pli akriganta 
nian apetiton. Ĝi fiere staris tie sur fera 
submetaĵo por ne malpurigi la tablotukon. 

Sur la tablo, sur aluminia pleto atendis 
amaso da buterpanoj, kiujn panjo inter- 
tempe jam estis preparinta. La pano, kutime 
el la surplaca bakejo, tiutempe ankoraŭ estis 
tranĉata per granda pantranĉilo. Unue 
granda krucosigno estis farata per la pinto 
de la tranĉilo sur la tuta surfaco de la 
bonodora pano, nur post la krucosigno ĝi 
estis ektranĉata. Tiu tranĉilo estis farita el 
bajoneto el la unua mondmilito. Kun iom da 
butero sur la tranĉaĵo - margarino enmodiĝis 
multe pli poste - kaj tavoleto da 
marmelado... la defio estis kiel eble plej 
rapide ĝin formanĝi. 

Pri la krustoj de freŝa pano foje estis disputoj. Tiam panjo detranĉis kelkajn pliajn flankojn, por 
ke ĉiu ricevu kruston. Kelkajn jarojn poste la pano estis tranĉata en la kelo, kiu troviĝis nur tri 
ŝtupojn sub la kuireja nivelo apud la koridoro. Tie estis tranĉmaŝino fiksita sur tablo. Por tranĉi 
la panon oni devis turni krankon. 

Kiam ĉiu jam estis ĉe la tablo, oni faris religie krucosignon aŭ ion similan, ĉar la duonigitaj 
buterpanoj jam invitis nin. En bovlon (kaftaso sen prenilo) estis verŝata la fluaĵo, kiu nomiĝis 
kafo. Por iuj estis aldonata iom da lakto el la aluminia laktokruĉeto. Kaj ni ekatakis la amason 
da buterpanoj, kiujn oni vidis rapide forfandiĝi. Unue ni trempis la buterpanon en la kafon kaj 
poste ni mordis... mordegis la buterpanon. Post kelkaj mordoj, ni tralavis la buŝon per kafo, 
kaj tenante la restaĵon de la buterpano en unu mano, ni jam ekprenis novan per la alia. 

La plej junaj knaboj, kiujn panjo ankoraŭ devis helpi, havis 
aluminian tason kun tenileto. Tiuj ne rompiĝis kaj la etuloj 
sukcesis pli bone teni ilin. Tiuj tasetoj estis pli taŭgaj ol la 
emajlitaj, kiuj povus vundi la langon, kiam la emajlo estis 
rompita. Verŝeto da kafo kun iom da lakto sufiĉis por 
trempi la buterpanon kaj poste elsuĉi kaj mordeti ĝin. Ili 
ankoraŭ uzis salivotukon por iom protekti ilin kontraŭ 
fuŝado. 

Ne ĉiutage estis marmelado. Ŝanĝe kelkfoje estis spickuko 
kun aŭ sen sukeraĵoj; tiu de "Elodie" el la spicbutiketo estis 
la plej bongusta. Spickuko precipe aperis sur la tablo, kiam 
regis ĝenerala mallakso. Unu tranĉo kovris plenan 
pantranĉon kaj eĉ iom preterpasis ĝin. La marĝenon ni 
unue formordis antaŭ ol ekmanĝi la panon. Vintre ni ofte 
ricevis mielon por defendi nin kontraŭ malvarmumoj. Vera frandaĵo estis freŝa blanka kazeo 
kun bruna sukero, sed tiu estis precipe por la posttagmeza manĝeto je la kvara horo. Ordinara 
fromaĝo estis havebla. Tiun oni aĉetis en speciala fromaĝbutiko en strato Granda, kiam oni 
atendis vizitonton. En tiu butiko oni povis trovi ja cent specojn da fromaĝo. Precipe onklo Ĵako, 
kiu estis inspektisto pri la fervoja linio Gento ("Geraardsbergen"), ŝatis tranĉeton da fromaĝo 
dum la posttagmeza manĝeto. 

Foje oni variis per pirsiropo. Sed pleje ni ŝatis la marmeladon, kiun panjo mem faris per riboj 
kaj ĉerizoj el nia ĝardeno. 

Ni ne multe diris dum la manĝo, ĉar la regulo estis "Silento dum la manĝo". Nur frazeto, kia 
"Panjo, donu ankoraŭ iom da kafo, mi petas", estis permesata. Kaj, se la lastaj vortoj mankis, 
ĝi ŝajne estis ne aŭdata. 

Post la plenigo de la stomakoj ni pensis pri la lernejo. Ni frotis la manojn per la kuireja 
mantuko por forigi la restaĵojn de la marmelado. 

Post rapida kontrolo al la librosako ni povis foriri. La modo de lernejaj manĝetoj ankoraŭ ne 
estis inventita. En la librosako de la granduloj troviĝis kajero kaj ardezo kun grifelo; en tiu de 
la etuloj estis rezerva kalsono kiel antaŭzorgo okaze de akcidenteto. 



En la lernejo 



La plej fruaj pensoj, kiuj ankoraŭ kuŝas en mia memoro, temas pri lerneja tago en la 
infanklaseto de Huneghem. Tio verŝajne estis post la morto de nia Franĉjo. Li sekvis min en la 
vico kaj mortis pro konvulsio, dum panjo estis graveda pri nia Liven. La religiulinoj, kun kiuj 

panjo havis bonajn rilatojn, ofertis al ŝi, ke Pol kaj mi iru 
tien al ilia lernejeto por iom malpezigi al ŝi la penon de la 
gravedeco post tiu malĝojiga fakto. 


MotorciklD DOUGLAS 1914 - 1918 kun 
ducilindrB 35D-kubcentnnetra motoro 


Supozeble mi iris dum duona jaro al Huneghem. Paĉjo 
veturigis nin tien per sia motorciklo. Ĝi estis Douglas el la 
milito (1914-1918). 

Ne demandu al mi, kiel paĉjo sukcesis kun Pol kaj mi sur 
sia maŝino... sed ni alvenis. Ni restis nur dum la 
antaŭtagmezoj, se mia memoro ne perfidas min. Tio okazis 
en la periodo, kiam paĉjo instruis pri desegnado en 
Karmelejo. 

Inter la ŝiraĵoj en mia memoro, mi ankoraŭ klare vidas unu fakton. Ĝi okazis al mi, mizeruleto. 
Estis io, kio okazas aŭ povas okazi al ĉiu infano. Dum iu antaŭtagmezo subite trafis min forta 
spasmo, kaj la furzeton akompanis iom da... saŭco. Nu... Kion mi diras? "lom", sed nun mi 
scias, ke ja estis duona sitelo da ĝi. Kaj ĝi ade venis. La alia infano, kiu sidis apud mi sur la 
benko, ŝoviĝis, kaj baldaŭ, pro la parfumo, forlasis la benkon. La religiulino, en sia plena 
uniformo kun la granda nigra ĉapo kaj blanka vizaĝovindo, venis en mia direkto kaj, post 
ekflaro, senbrue malaperis en la koridoro. For! Sed ŝian vizaĝon mi ankoraŭ ne forgesas. Tiu 
naŭzo pro la odoraĉo kaj tiu malakcepto kaj abomeno restas por ĉiam gravuritaj en mia 
memoro. 

La aliaj infanoj ĉirkaŭ mi estis translokataj de alia religiulino, kiu estis pli patrineca, kaj ili estis 
sendataj al la ludejo per la sonorileto. 

Kaj jen mi, infaneto du- aŭ trijara, restis tie tute sola en la akra senspiriga odoraĉo, kvazaŭ 
orfeto, spasme kuntiriĝinta en tiu varma feĉo, kiu iom post iom trovis elirejon tra miaj 
kruringoj pogute fluetante laŭ la sidvangetoj al miaj ŝtrumpoj kaj ŝuoj. Daŭradis tiuj 
spasmoj... daŭradis tiu terura odoraĉo... 

Post eterna atendado subite aŭdiĝis forta frapo je la pordo, finfine aperis en la pordaperturo 
konata vizaĝo, tiu de mia paĉjo. Mi subite estiĝis tute senstreĉa ekvidante konatan personon, 
kaj la spasmoj tuj malpliiĝis. 

Sen komento li prenis min per siaj manoj ĉirkaŭ mia talio, 
rapidege levis min kaj kuris - min tenante for de li - al sia 
motorciklo, kiu staris antaŭ la pordego. Li sidigis min sur la 
benzinujon antaŭ li. La bruna saŭco ne ĉesis flui laŭlonge de 
miaj kruroj sur miajn ŝtrumpojn kaj ŝuojn. Mi ne plu scias, kiel 
li portis min hejmen, sed ja, ke jam pretis pelveto kun varma 
akvo, en kiun li enmetis min tute vestitan. 

En neniu momento de mia tuta vivo, mi estis tiel feliĉa pro la 
vido de mia panjo. Mi nur flustris "panjol". Panjo lavis min. Mi 
kredas, ke ŝi lavis min almenaŭ du fojojn. Sed mi konvinkiĝas, 
ke ŝi metis pinĉilon sur sian nazon. En freŝa ĉemizo kaj pura 
dormorobo mi poste kuntiriĝinte ekdormis en ŝia sino. Feliĉe, 
ke paĉjo malhavis flarsenson. Sed li certe ne prononcis piaĵojn 
dum la purigado de sia Doug/as-motorciklo. 

Tiu historio estas la sola, kiun mi memoras el mia lernejana 
vivo en Huneghem. Nun mi dankas la ĉielon, ke tiam jam 
ekzistis telefono, kaj ke ni disponis tian aparaton. Sen 
telefono, kiel la monaĥinoj de Huneghem povus atingi mian 
patron? Ili ja estis enfermitaj monaĥinoj. 

La ununura telefonaparato de la priorinejo troviĝis en la oficejo de la priorino, kiu persone kaj 
laŭ sia konscienco decidis, ĉu la afero ja estis sufiĉe grava por uzi ĝin. Sed en ĉi tiu okazo, ŝi 
uzis ĝin, ĉar mia patrino havis sufiĉe bonajn rilatojn kun Huneghem. Ŝi estis lerninta tie ĝis la 
deksesjara aĝo, kaj ŝi finis tie la preparan mezgradan gimnazion por poste kompletigi la 
mezgradan studadon en Eeklo ĉe Notre Dame du Sacre Coeur. 



Lingvo-uzado en la monaĥinejo 

Tiutempe, en la flandriaj gimnazioj, la lernantoj estis devigataj paroli la francan. Eĉ dum la 
ludopaŭzoj, la uzo de la gepatra lingvo - la flandra, tio estas, la sudnederlanda - estis severe 
malpermesata kaj severege punata. Nia panjo poste, ankoraŭ regule, kun siaj idoj ĉemane, 
vizitadis siajn samtempulinojn, fratinon Elizabeta kaj fratinon Edviĝe. Ni do esceptokaze rajtis 
iri en la ĝardenon, dum panjo plu babilis kun la religiulinoj, en la franca, pri la vivo ekster la 
priorinejo. 

En Huneghem estis benediktaninoj (enfermitaj monaĥinoj laŭ la reguloj de sankta Benedikto), 
kiuj neniam rajtis forlasi la priorinejon, escepte por la deviga voĉdonado (ekde 1921). Tiun 
okazon ili uzis por fari ekskurson tra la plej gravaj stratoj de la urbo. Tiaj monaĥinejaj reguloj 
poste iĝis multe pli malseveraj. 


(daŭrigota) ★ 

— Via impehestra moŝto!!!... Via imperi- 
estra moŝto!!!... 

Teren sin ĵetante antaŭ sia senjoro, subulo 
anhelanta proĵusa enkurado, ripetas: 

— Via imperiestra moŝto!!!... Via imperi- 
estra moŝto!!!... 

Surtrone sidanta, Alfonso La 7-a, 
regnestro de Iberio, lin ordonas: 

— Ĉesu kriegi... leviĝu... kaj klarigu tion, 
kio ĉi-hore vin venigas tiom ekscitita antaŭ 
mi! 

— Ĉe la barbakano, via imperiestra 
moŝto!!... Ĉe la barbakano!!... 

— Kio do ĉe la barbakano?!... — 
malpacienciĝas la monarko. 

— Gento el la graflando Portucale\... 
Gento el... 

— Ĉu armeo?... Soldatoj?... 

— Ne... via imperiestra moŝto... Nur 
gento... Homoj el tiu graflando!... 

— Sed kiuj estas tiuj homoj?... Ĉu 
armilprovizitaj?... 


— Tute senarmaj homoj, via imperiestra 
moŝto... Tute senarmaj homoj... Nur unu 
maljunulo kun virino kaj infanoj!... 

— Ĉu?!... Kion ili volas?... 

— Ili petas aŭdiencon ĉe vi! 

— Ĉu aŭdiencon? Kiacele? Kiuj ili estas?... 
Ĉu vi scias?... 

— Jes... ja... Mi konas la maljunulon... Li 
estas Egas Moniz, la guvernisto de via kuzo 
Afonso Henriko el Portucale... 

— Ĉu tiulo?!... Kiel eblas, ke li aŭdacas 
min spiti ĝuste ĉe mi... Ĉu ene de mia 
reĝlando?!... Kia malfeliĉulo!!!... Per sia vivo 
li pagos pro sia ofendo al mi!! Mi mem 
mortigos lin per miaj propraj manoj!!!... 
Parolo de Alfonso La 7-a, imperiestro de 
Iberio. Ĉi-foje li ne eskapos el mia furiozo... 
el mia justeco!... — li paŭzas, enspiras kaj 
roras — Tuj!!! Enirigu ilin tuj!!! 

La monarko stariĝas por pli majeste kaj 
minaceme ricevi tiun nedezirindan vizitanton. 
Scivoleme li atendas, sed denove surpriziĝas 
ĉe la eniro de aro da homoj surmetantaj 

1 Bleki kiel aŭ kvazaŭ leono aŭ tigro. 

laŭkondamnitajn vestaĵojn: maljunulo, vihno 
kaj infanoj, ĉiu kun ĉirkaŭkole nodita 
dikŝnuro pendanta sur longa blanka tuniko. 
Feblaj kaj ekstreme lacigitaj ili ja aspektas. 

— Jen mi plej humile je viaj piedoj, via 
imperiestra moŝto... — genuiĝas la 
maljunulo. — Ne nur mi, sed ankaŭ mia 
edzino kaj gefiloj. Nia vivo vin apartenas de 
nun... Vi ja rajtas viavole disponi pri mia 
vivo, same kiel pri tiuj de miaj familianoj, 
kiujn mi super ĉio senlime amas en ĉi tiu 
mondo. Ilin mi kondukis ĉi tien por kune kun 
mi pentofari pro mia rompo de honorvorto. 
Fidelan vasalecon kaj obeemon al via 
imperiestra moŝto ni ĉiuj agnoskas dum ni 
vivos. 

— Nelonge vi atendos vian finon. Al mi 
estas neeble ŝpari vian vivon post tiel 
hontiga rompo de akordo far noblulo kiel vi. 
Post la okazaĵoj pri Guimaraes via 
honorvorto fariĝis nekredinda... Ĝi nun 
valoras nenion... Nepardonebla misfaro via. 
Naive fidinte vin, mi levis sieĝon al tiu 
kastelo, kie vi ĉiuj estis enfermitaj kaj 
senpovaj, ne eltenante plu, baldaŭ venkotaj 
de mia militistaro. Pro via perfido mi perdis 
nedubeblan konkeron. Tion mi neniam 
pardonos al vi. 

Sian furiozon Alfonso La 7-a elokvente 
elmontris per laŭtsonantaj paroloj. Respekt- 
eme aŭskultinte lin, Egas Moniz humiltone 
kuraĝas kontraŭmeti: 

— Pardonu min, via imperiestra moŝto... 
Sed batalo tia iĝus simila al tiu de Valdevez 
— jam kromnomata Sangoverŝa Kamparo — 
sendecida kaj senvenka ambaŭflanke. Cetere 
multaj senkulpaj popolanoj tie rifuĝintaj 
pereus se tie ripetiĝus homa interfrapiĝo. Pli 
ol evitinda, tio iĝis evitenda. 

— Mia kuzo Afonso Henriko, kiu ŝuldas al 
mi vasalecon, malrespektis vian fidgarantian 
promeson de lia vasaleco al mi, kaj invadis 
Galegion. Ankaŭ tie samegale loĝas 
senkulpaj popolanoj. Kial do li invadis 
Galegion? 

— Ĝuste tra Galegio ni ĉiuj, mia edzino kaj 
miaj gefiloj kune kun mi — per larĝe 
ĉirkaŭanta brakgesto li almontras al siaj 
akompanantoj. — longe pilgrimis por vin 
renkonti kaj trankviligi. Tion ja videbligas 
niaj malpuraj polvokovritaj tunikoj, kaj niaj 
piedoj vundsangantaj pro tiom penega 
milvoja trairado... malsatantaj... soifantaj... 
via imperiestra moŝto!... Pri via kuzo, lia 
moŝta Afonso Henriko el Portucale, mi petas 
permeson atentigi vin, ke li estis ekde frua 
infaneco de mi mem edukata, kvazaŭ filo 
mia. De tiam fariĝis lia elkora vasalo sub mia 
responso, do neniel mi povus agi alimaniere 
vidalvide al tia cirkonstanco endanĝeriga kaj 


por li kaj por ni ĉiuj... Cetere, ne-sondeblaj 
estas la projektoj de tiom entreprenema kaj 
sentima junulo, kiu plej supere revas pri 
starigo de forta kaj nevenkebla lando 
liberiĝonta el la maŭra regado; kaj kontraŭ 
tiuj komunaj malamikoj li jam multsukcese 
batalis. 

— Sed en Galegio ne estas maŭroj... 

— Nur pro tio, ke via kuzo ne lasas ilin 
tien transiri... Krome, jen mi kaj miaj 
familianoj genuiĝantaj antaŭ viaj piedoj por 
elaĉeti nin el tiu malbeno! 

— Kiel vi aŭdacas eldiri tiajn jam ne 
kredindajn parolojn? Kaj kial do kredi je tiuj 
de viaj familianoj? Ĉu ili ne lernis de sia 
samsangulo la artifikon fari venenoviperajn 
promesojn? Sur ĉiuj vi pendas senhonoriga 
makulo de vortorompiĝo persekutonta vian 
posteularon, kiun vi dronigis en plej 
hontindan heredecon. Kiel do vi povos elaĉeti 
vin el tia malbeno? 

— Per nia ekzekutigo far viaj justecamaj 
manoj, via imperiestra moŝto!... 

Kun nekontrolata furiozo, Alfonso La 7-a el 
Iberio levas sian glavon — sangospura de 
multaj historiaj mortigoj — por ĝin faligi sur 
tiujn kapojn, kiuj surbrusten kliniĝas en plej 
humila rezignacio. 

Tamen, neatendite, subita hezitemo trafas 
la monarkan menson: 

"Ĉu mortigi tiun maljunulon pro lia 
senlima fideleco al sia senjoro? Ĉu ne 
respektinda vasalo tiu noblulo, kiu kuraĝas 
tiamaniere senhonorigi sin por protekti la 
mastron?... Plue, li tiom fervore kaj humile 
oferdonas sian vivon kaj tiun de siaj plej 
amatoj por pagi pekon de lojaleco!..^ Ĉu mi 
punos tiom noblan homan dignon?... Ĉu?..." 

La mano de la monarko lante kaj milde 
ekdescendas laŭlonge de sia trunko por 
trankvile eningigi la reĝan glavegon. Sekve, 
al siaj subuloj, Alfonso La 7-a el Iberio 
ordonas: 

— Zorge flegu tiujn vizitantojn, kaj pace 
eskortu ilin hejmenl... 

Turnante la dorson, li kormalŝarĝas: 

— Kia feliĉulo estas mia kuzo Afonso 
Henriko el la graflando portugala, Portucale, 
pro tiu grandvalora vasalo lia, la guvernisto 
Egas Moniz!... 

★ 


www. lakaravelo.com 

Surmura ŝildo ĉe la enirejo de Placeto Zamenhof. 

(foto de JJS, 2010-10-04) 


Bareĵro 

la portugala 
esperan to-urbo 

Joao Jose Santos 


En Placeto Zamenhof okazis... 

Antaŭ 23 jaroj, en la 12-a de aprilo 1987, la urbodomo de la portugala esperanto-urbo 
Barejro (pt.: Barreiro) inaŭguris statuon por celebri la 100-jariĝon de Internacia Lingvo 
Esperanto. La statuo restis tie en Placeto Zamenhof (pt.: Praceta Zamenhof), kiu estis 
inaŭgurita antaŭe en la 12-a de decembro 1981. Al la inaŭguro de la statuo, en 1987, aliris 
multaj membroj de Portugala Esperanto-Asocio, membroj de la Urbodomo de Barejro, invititoj, 
ĵurnalistoj kaj preterpasantoj. Entute tie estis ĉirkaŭ 500 homoj. 

Joao Caeiro de Sousa, ne 
forgesebla ekzemplo de 
esperantisteco 

La du eventoj ŝuldiĝas al la 
nelacebla esperantisto Joao Caeiro de 
Sousa, apogita de Portugala 
Esperanto-Asocio. Nun, post 23 jaroj, 
oni povas aserti, ke ĉi tiu statuo 
ankaŭ estiĝis omaĝo al la portugalaj 
esperantistoj kiuj kunlaboris por ĝin 
starigi, precipe al Joao Caeiro. Dum 
longa tempo, ĉi tiu esperanto- 
laboristo insistis kaj persvadis ĉe la 
urbodomo por ke tiuj du esperanto- 
signoj efektiviĝu... ĝis la fina venko. 
Tiel ĉiam agis la esperantistoj, la 
veraj, tiuj kiuj ne frakasiĝas antaŭ la 
obstakloj. 

Kompreneble, la laboro de Joao 
Caeiro ne elĉerpiĝis en multaj 
kontaktoj kun la urbodoma 
skabenaro. Li devis kontakti ankaŭ la 
artistojn, kiuj planis kaj realigis la 
dupecan statuon, kontakti 

muzikistaron por la inaŭguro, 
gazetojn, ktp. Por la inaŭguro de la 
statuo, la estraro de Portugala 
Esperanto-Asocio formis Jubilean 
Komitaton por apogi la laboron de 
Joao Caeiro. Tiam estis kontaktitaj pli 
ol 150 organizoj. Bedaŭrinde la amas- 
komunikiloj apenaŭ raportis la 
okazon, kvankam kelkaj el ili tie 
ĉeestis. Tamen, aperis kelkaj artikoloj 
en gazetoj. 



La plej eta el la du pecoj konsistigantaj ia statuon ai Esperanto 


*■ IUIS LAZ-ABO 

*B59 13^1 . 
R) <WI0 DO 


Helder Madeira kapablis kompreni la valoron kaj signifon de esperanto 

La urbodomo de Barejro ebligis al la portugalaj esperantistoj agrablan renkontiĝon dum la 
semajnfino de la statua inaŭguro. La dupecan statuon kaj la dusemajnan renkontiĝon la 
urbodomo ĝentile pagis. Tiam estris Urbodomon de Barejro la prezidanto Helder Madeira kaj la 
kultura skabeno estis s-ino Rosalina Maria. Aliaj gravaj nomoj menciindas pro ilia memdediĉo 
al tiu evento: Tomas Rocha da Costa, Correia Coimbra, Joaguim Calado, Manuel Firmo, Alberto 
Pedro da Silva, Fernando Sylvan, inter aliaj. El ĉiuj, flanke de la PEA-organizado evidentiĝas la 
plej granda memdediĉo de Inĝeniero Franco Simoes. Plejparto el tiuj homoj jam forpasis. La 
paĝoj de la PEA-revuo Nia Bulteno (n-ro 32-a, de majo-junio 1987, paĝoj 5-8), el kie estas 
plukita plej granda parto el ĉi tiuj historiaj informoj, finiĝas per instrua frazo de Joao Caeiro de 
Sousa: "Neniu el ni laciĝis". 

En NB-33 (paĝoj 5-8), Inĝ. Franco Simoes esprimis senteman dankon de Portugala 
Esperanto-Asocio al la ĝentila donaco de Urbodomo de Barejro. Tiu artikolo estas dulingva, 
portugala kaj esperanta. 

La aŭtoro de ĉi tiuj linioj, kiu tiam estis esperantisto de antaŭ ĉirkaŭ du jaroj, en la 12-a de 
aprilo 1987 estis inter la PEA-membroj, kiuj inaŭguris la esperanto-statuon en Barejro. 

40 homoj lernas esperanton en UTIB 

Nuntempe en Barejro, oni instruas kaj iernas 
esperanton en Universitato de ia Tria Aĝo de Barejro 
(UTIB). Pasintan iernjaron, pii ol 20 gelernantoj 
ĉeestis la esperanto-lecionojn en UTIB. En la 
lernjaro nun komenciĝanta la enskribiĝoj estas 
preskaŭ 40. Ĉi tiu nova elano por esperanto en 
Barejro ŝuldiĝas al unu el la direktoroj de UTIB, kiu 
nun lernas esperanton: s-ro Luis Cunha. Li invitis du 
malnovajn kaj maljunajn esperantistojn por instrui 
esperanton en tiu universitato: s-ro Lufs Duarte kaj 
s-ro Artur Oliveira. 

Luis Duarte, nun 84-jaraĝa, lernis esperanton ne 
denaske, sed lia patro jam estis esperantisto. Ĉu 
nun oni ekkomprenas, kial oni asertas, ke Barejro 
estas La Portugaia Esperanto-Urbol Ĉar neniu alia 
portugala urbo havas tiel riĉan esperanto-historion 
kiel Barejro. 


Prelego pri esperanto en Barejro 

En la vespero de la 4-a de oktobro 2010, okazis 
prelego pri esperanto en ĉi tiu urbo, kiu situas 
ĉirkaŭaĵe de Lisbono, trans la Taĵo. Ĝi estis 
organizita de UTIB. Tiucele, por prelegado pri 
esperanto, la organizinto Lufs Cunha invitis la 
instruiston Joao Jose Santos. 

Tie estis 56 homoj, kiuj atente aŭskultis 
argumentojn favorajn al esperanto, kaj ili stahgis 
interesajn demandojn. Krom multaj esperanto- 
komencantoj, ankaŭ estis tie la esperantistoj Lufs 
Duarte, Artur Oliveira kaj Miguel Boieiro. S-ro Luis 
Cunha kaj s-ro Edgar Ferreira reprezentis la 
universitaton, kaj d-ino Ana Cristina Silva 
reprezentis la urbodomon. Vendiĝis kvin lerno- 
libroj Esperanto em 30 horas, kio estas indiko pri 
la intereso pri esperanto. Unu el la ĉeestintoj estas 
la konata ital-portugala aktorino s-ino lo Apoloni, 
kiu ankaŭ vigle faris interesan demandon pri la 
spaco jam okupata de la angla lingvo en la 
mondo. 


Esperantisto ne havas aĝon 

La Karavelo donacis la unuajn 19 revuojn por la 
biblioteko de UTIB. La esperanto-afero ĉiam 
progresas, kiam oni faras ion por tio. Barejro, 
portugala urbo kie tradicie oni umas pri esperanto, 
plu portas la verdan torĉon. Parafrazante Joao 
Caeiro de Sousa: Neniu el ni laciĝis, kvankam du 
homoj jam pasis la 80-jariĝon. 

★ 

Roger Gotardi 

tradukis 


kantistinoj, unu iaŭmoda kaj aiia 
ekstravaganca. 

Post ia noktomanĝo, ia amiko foriris kun 
unu ei iii ai Kitero, vuigare nomata 
Kopakabano^ kaj Roberto estis devigata 
akompani ia aiian ai pensiono ĉe Piaĝo 
Ruseio. 


La kukolhorloĝo 


Kiam ii konsciiĝis pri ia tempo, estis 
preskaŭ ia kvara nokte! Ho, diabiel, tiei 
maifrue ii neniam eniris en ia hejmon! 


Li eniĝis en tiiburon^, kiu oportune aperis 
ai ii, kaj ii forrapidis hejmen. Li maifermis ia 
de Arturo Azevedo pordon plej singardeme, kaj antaŭ ol 

eksupreniri la ŝtuparon, li deprenis la botojn, 
por ne bruigi. 


Ne estis rimedo sukcesi, ke 
Roberto restu eĉ unu nokton 
hejme, en kompanio kun sia 
edzino: li nepre devis eliri post la 
vespermanĝo, kaj kutime li 
revenis nur je la deka, aŭ je la 
dek-unua horo, kaj kelkfoje eĉ 
post la noktomezo. 

La edzino, kiu estis sanktulino, 
kiel ĉiuj inoj de edzoj noktovagaj, 
ne plendadis, ne petadis de 
Roberto, ke li irigu ŝin kune, ne 
demandadis al li eĉ kien li iris, 
kiam ŝi vidis lin alveni iom pli 
malfrue. Ĉi tio maloftege okazis, 
ĉar kiam la manĝoĉambra kukol- 
horloĝo batis la dekan horon, ŝi 
jam, kompatindeta!, estis falinta 
en profundan dormon. 


* * * 



Lia dormoĉambro - lia kaj de 
lia edzino - estis apud la 
manĝoĉambro: estis necese trairi 
ĉi tiun por eniri ĝin. 

Li trairis sed, ĉar estis malhele, 
li tuŝegis seĝon, kiu tondre falis. 

Tuj Roberto aŭdis la sinjorinon 
moviĝadi en la lito kaj li diris al si: 

- Ve! Jen mi vekis mian 
edzinon! 

Ŝi demandis: 

- Ĉu estas vi, Roberto? 

- Jes, estas mi, sinnjo. 

Kaj la edzo aldiris al si: 

- Tre bone, ŝi ne scias, kioma 
horo estas. 

Sed tiam la kukolo elkaĝiĝis kaj 
malrapide ekblekis: "Kuku... 

kuku... kuku... kuku..." 


La manĝoĉambra kukol-horloĝo estis unu 
el la plej kuriozaj, kiuj restis en Rio-de- 
Ĵanejro de la tempo, kiam ili estis modo: ĝi 
antaŭe apartenis al la avino de Roberto, kaj li 
por neniom ajn da mono senigus sin je tiel 
kara kaj valora relikvo familia, kiu samtempe 
estis sopirporta rememoraĵo de I' infanaĝo. 

La horojn donis mekanika birdo. Ĝi eliris el 
sia kaĝo, malfermis la bekon kaj malrapide 
ekkantis: "Kuku, kuku, kuku...". Roberto, 
kiam infano, imitis ĝin ĝis tia simileco, ke li 
trompis la familianojn. 


- Mi estas perdita! - pensis Roberto. 

Sed luma ideo subite trasagis lin en la 
cerbo. Ĝuste tiam la birdo kantis kvarafoje 
kaj ĝi revenis en la kaĝon. Tiam li daŭrigis: 
"Kuku... kuku... kuku..." ĝis kiam li 
kompletigis dek-unu kukuojn. 

Roberto mem ne sciis, ke li ankoraŭ imitas 
la birdon tiel perfekte. 

- Dek-unua horo - diris li post la dek-unua 
kukuo. - Mi supozis, ke estas pli frue! 

Tiam li komencis senvestiĝi. 


La sankta sinjorino turnis sin aliflanken kaj 
endormiĝis denove. Ŝi tute ne rimarkis la 
aferon. 


lun nokton iris nia heroo al Nacia Kazino, 
kaj permesis al si esti tentata de amiko, kiu 
invitis lin noktomanĝi kun si kaj kun du 


★ 

1 Verŝajne hotelo aŭ simila gastejo, uzata kiel amorejo. 
(RG) 

2 Malpeza duloka kabrioleto (JJS). 

DJalma Pessata 


UNIVERSALAJ KONGRESOJ DE ESPERANTO 

1920 

12-a Universala Kongreso de Esperanto 

(de 1916 ĝis 1919 ne okazis kongresoj pro la mondmilito) 



Loko: Hago, Nederlando 

Dato: de la 8-a ĝis la 14-a de aŭgusto 

Aliĝintoj: 408 

Tiu ĉi estis la unua universala kongreso de 
Esperanto post la unua mondmilito. 
Maldekstre, la kunvenejo de la kongreso, 
Kavalira Salonego. 

Johannes Rijk Gerardus Isbrucker estis la 
prezidanto de la 12-a UK. Li estis membro 
de LK kaj de Akademio, kaj fine ĝia 
prezidanto. Laŭ lia iniciato estis komencita 
listo de la oficialaj vortoj, kun precizigo de 
iliaj oficialaj sencoj kaj de ilia logika 
karaktero. 


Ĉu vi scias? 


★ En la 12-a UK okazis ekskurso al Lejden, 
en la 13-a de aŭgusto. 

★ En la Reĝa Teatro estis prezentitaj du 
teatraĵoj de Jo Pabst: Juĝa Kunsido en 1813 
kaj Muzikvespero en 1813. 

★ Dum la 12-a UK oni iniciatis la fondon de 
nova internacia organizo, nomata Internacio 
Katolika (IKa), kiu ne estis ekskluzive 
Esperantista, sed kiu uzis Esperanton kiel sian 
internacian lingvon. IKUE (Internacia Katolika 
Unuiĝo Esperantista) estis absorbita en Ika. Pro 
la instigo de la nederlandanoj Smulders kaj 
Schendeler, en 1921 IKUE reprenis sian 
sendependecon kaj reaperigis la gazeton 
"Espero Katolika". 

UNIVERSALAJ KONGRESOJ DE ESPERANTO 


1921 

13-a Universala Kongreso de Esperanto 


ESPERANTO 

★ TRIUMFONTA ★ 


N-i-017 V 29jL]ti, 

1800 infanoj en unu ur[)o kma$ 

Loko: Prago, Ĉeĥoslovakio 

Dato: de la 31-a de julio ĝis la 6-a de aŭgusto 

Aliĝintoj: 2561 

La ^ 13-a UK havis grandan apogon de la 
Ĉeĥoslovaka Ministerio pri Komerco, kiu donis 
subvencion de 10.000 kronoj al la 13-a 
Universala Kongreso de Esperanto. 

La 13-an UK ĉeestis Klara Silbernik, la edzino 
de Zamenhof, kiu jam estis mortinta. 


Teatraĵoj Prezentitaj 


★ Nokto en Karluv Tyn, 
de Jaroslav Vrchlicky 

'k La Glavo de Damokles, 
de Gustav zu Pulitz 

★ La Paĝlo de T reĝino, 

de Jeno Heltai kaj Emil Makai 


La Fondiĝo de SAT 


Eugenio Lanti (1879-1947) estis la kunfondinto kaj ĉefa gvidanto de SAT 
(Sennacieca Asocio Tutmonda). Tiu asocio aperis dum la 13-a UK. Ĝi tiam 
nomiĝis "Liberiga Stelo", kaj ĝi havis sian kongreson de la 1-a ĝis la 3-a de 
aŭgusto 1921 en Prago, ekster la oficiala programo de la 13-a UK. En tiu 
SAT-kongreso estis 79 partoprenantoj el 15 landoj sub la honora prezido de 
Henri Barbusse. En ĉi tiu kongreso "Liberiga Stelo" alinomiĝis al "Sennacieca 
Asocio Tutmonda". 

SAT celas praktikan mondskalan uzon de Esperanto por celoj de socia 
progreso kaj emancipado de laboristaro. (Fonto: Historio de Esperanto - 
Aleksander Korĵenkov). 



Eugenio Lanti 

UNIVERSALAJ KONGRESOJ DE ESPERANTO 


XIV:A UNIVERSAL A 

HONOReSOrc ESPtKANTO 

t*N HELS!f^KI - 

-f m^r^nt^noo ♦y/i' 



Afiŝo de la 14-a UK 


1922 

14-a Universala Kongreso de Esperanto 


Loko: Helsinko, Finnlando 

Dato: de la 6-a ĝis la 12-a de aŭgusto 

Aliĝintoj: 850 


Kvankam la afiŝo montras, ke la 14-a UK okazis de la 6-a ĝis la 
12-a de aŭgusto 1922, tamen la kongresa libro montras, ke la 
evento komenciĝis en la 8-a kaj finiĝis en la 16-a de aŭgusto de 
tiu jaro. i- 


Interesa afero: la kongresa libro plurloke ripetas la konsilon «Estante 
en la urbo vi ĉiam povas telefoni al la Akceptejo vokante nur 
"Esperanto"». La unua aŭtomata telefona centralo estis instalita en la 
urbo en 1922, ĝuste en la kongresa jaro, kaj en 1929 la tuta urbo 
estis jam aŭtomatigita. (Fonto: Harri Laine, Ipernity) 

En la 14-a UK estis prezentitaj du teatraĵoj de la plej granda finna 
dramverkisto ALEKSIS KIVI (1834-1872): 

★ La Fianĉiĝo ★ Kaievaia 


La Kontrakto de Helsinko 

La kontrakto starigis novan organizadon inter UEA, la naciaj societoj 
(landaj asocioj), la Lingva Komitato kaj la Universalaj Kongresoj. 
Supera organo de la esperantistoj fariĝis "Internacia Centra Komitato 
de la Esperanto-Movado". La ĉefa celo de la kontrakto estis unuigi la 
Esperanto-asociojn en komuna forumo. 



Aleksis Kivi 


★ 


(de la paĝo 24) 

Preparado 


Mezuru ĉiujn ingrediencojn laŭ samgranda 
mezurglaso. Lavu, senŝeligu kaj kubetigu la 
bananojn, cepon, karotojn kaj pomojn. 
Dispecigu la grandajn abrikotojn. 

En poto taŭga por rekta flamo kaj bakforno, 
metu duonon da oleo kaj la cepajn kaj karotajn 
pecojn. Fritu mallonge, ĝis la pecoj estas 
karamelecaj - ne tro molaj. 


Demetu la poton de sur la fajro kaj aldonu tavolon 
de unu el la haketitaj bananoj. Sekvu tion per 
tavolo de glaso da rizo. Kovru tion per la resto de 
la fruktoj, tiam sternu la duan glason da rizo super 
tio. Enverŝu 4 glasojn da akvo kaj la restantan 
oleon kaj kovru la poton. Metu en mezvarman 
bakfornon dum horo. 


Pilafa Poemo 

Ja plej bongustas la pilafo kun legomoj, 
Gustumi ĝin - plej noblas la aspir'! 

Do ĝoju, ĉar pilafon povas ĉiuj homoj 
prepari. Komenciĝu jam kuir'1 
Ke bone plenumiĝu la dezir', 

Vi zorgu pri ĉefaĵoj tiuj kaj pri kromoj! 

Bananojn unu-du bezonos vi, du glasojn, 
Da blanka rizo, cepon por prepar'. 
Karotojn tri aĉetu vi sen embaraso, 
Necesas krome de la pomoj par'. 

Pri la procez' jam estas plena klar' 

Do baldaŭ estos antaŭ ni bongusta maso. 

Po unu glaso prenu ni da sekvinberoj 
Kaj sekaj abrikotoj, ankaŭ ni 
Oleon (plena glaso) prenu, ja aperoj 
De ĝi egalas plena harmoni'. 

Jen estas preta manĝproduktuni'. 

Por la pilafo kolektiĝis ties eroj. 

Ni ĉion lavas, senŝeligas bezonaton 
Kaj dispecigas (ĉion krom la riz'!). 
Bananon metas ni aparte (bonan staton 
Ĝi havu por ne estu granda kriz'), 

Karoton kun la cepo. Kaj Pariz' 

Pro ĝojo tuj surmetos ĉapon kaj kravaton. 

Al poto verŝu duonglason da oleo 
Kaj metu ni karoton kun la cep'. 

Kun varma forno estos tuj kuira kreo, 

Al kiu ne malhelpos laŭta rep', 

Vizitoj pensaj al kazaĥa step', 

Promenoj virtualaj sur la parkaleo. 


Sur kuirita cepo kun karoto metu 
Tavolon da bananoj (unu nurl). 

Ĝin sekvas riztavolo (unu glaso). Sed tuj 
Ne kovru per kovrilo, ĉar la spur' 

Legoma-frukta ne lasitas. Tur' 

Kuira konstruitos daŭre. Mi vin petu 

Legomojn kaj la fruktojn preni kaj elŝuti 
Sur riztavolon, poste por belec' 

La duan glason de la rizo - same. Muti 
Ne devas vi. Vi kantu! Tiu spec' 

De ago ĉiam helpas. Kaj parenc' 

Aŭ homo fremda pretos vin kontentsaluti. 

Nu, preskaŭ ĉion ni preparis. Nur la akvon 
Surverŝu ni (kvar glasoj) al pilaf', 

Kaj tion, kio restis de oleo. Ravon 
Ricevos vi jam baldaŭ. Eĉ la kaf' 

Ne donos tiom da plezur'. La ŝaf' 

Pro la pilaf' plu vivos, dankas ĝi la savon. 

Nun kovru ni la poton per kovrilo bela 
(Ne nepre tia - vi elektu mem!). 

En la bakfornon varman por la horo (nek la 
Minuto, nek la tago!), ja ŝparem' 

Utilas ĉiam, kiel bona krem' 

En hejmkuiro... Ni atendas revon helan! 

Post horo povos manĝi ni bongustan manĝon, 

Regali ĉiujn. «Manĝu vi, Ivan'!» 

«Ĉu pli bongustas la pilaf, ol simpla pan', Ĝon?» 
«Ho, certe jes! Voĉdonas mia man' 

Por la pilaf. Eĉ estas bela plan' 

Kun la kuirrecept' interretigi paĝon!» 

(daŭras en la paĝo 23) 





